**ՀԱՅՏԱՐԱՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԻՐԱՎԱԿԱՆ ԱՋԱԿՑՈՒԹՅԱՆ ԵՎ ՓԱՍՏԱԹՂԹԱՇՐՋԱՆԱՌՈՒԹՅԱՆ ՎԱՐՉՈՒԹՅԱՆ ԻՐԱՎԱԲԱՆԱԿԱՆ ԲԱԺՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

 **Ծրագրով նախատեսված աշխատանքների համառոտ նկարագիրը**

Փորձագետն իրեն հանձնարարված ոլորտում՝

ուսումնասիրում է պետական վերահսկողության և վարչական վարույթներին առնչվող կազմված փաստաթղթերում առկա անհամապատասխանությունները, թերությունները և խնդիրները։ Իրականացնում է առկա անհամապատասխանությունների, թերությունների և խնդիրների վերլուծություն, վերջինիս արդյունքների հիման վրա ներկայացնում է առաջարկություններ խնդրի կանոնակարգման վերաբերյալ։ Փորձագետի կողմից զուգահեռ կատարվում է Տեսչական մարմնի կողմից ստուգումների տարեկան ծրագրով չնախատեսված ստուգումների անցկացման հետ կապված վարչական (կազմակերպչական) բնույթի գործառույթների իրականացման գործընթացում աջակցության ապահովում, փորձագետն ուսումնասիրում է գնումների գործընթացը կարգավորող օրենսդրությունը և ներկայացնում գնումների գործընթացի վերաբերյալ իրավական վերլուծություն, ինչպես նաև գնումների գործընթացի իրավական աջակցություն։ Փորձագետը աջակցում է Տեսչական մարմնի մասնակցությամբ դատական գործընթացների իրականացմանը։

Փորձագետին նախատեսվում է ներգրավել՝ **պայմանագիր կնքելու օրվանից վեց ամիս ժամկետով**

**Փորձագետին ներկայացվող պահանջները**

* բարձրագույն կրթություն՝

|  |  |  |
| --- | --- | --- |
| 1. | Ուղղություն | Գործարարություն, վարչարարություն և իրավունք |
| 2. | Ոլորտ | Իրավունք  |
| 3. | Ենթաոլորտ | Իրավունք |
| 4. | Մասնագիտություն | 042101.00.6 Իրավագիտություն |

*Կամ*

|  |  |  |
| --- | --- | --- |
| 1. | Ուղղություն | Գործարարություն, վարչարարություն և իրավունք |
| 2. | Ոլորտ | Իրավունք  |
| 3. | Ենթաոլորտ | Իրավունք |
| 4. | Մասնագիտություն | 042101.00.7 Իրավագիտություն |

* համակարգչով աշխատելու հմտություններ,
* Վարչական իրավախախտումների վերաբերյալ օրենսգրքի, «Կառավարչական իրավահարաբերությունների կարգավորման մասին», «Կառավարության կառուցվածքի և գործունեության մասին», «Հայաստանի Հանրապետությունում ստուգումների կազմակերպման և անցկացման մասին», Սննդամթերքի անվտանգության պետական վերահսկողության մասին, «Նորմատիվ իրավական ակտերի մասին» օրենքների, ինչպես նաև Հայաստանի Հանրապետության օրենսդրության և Եվրասիական տնտեսական միության անասնաբուժության, բուսասանիտարիայի և սննդամթերքի անվտանգության բնագավառը կարգավորող իրավական ակտերի իմացություն։
* **Փորձագետի պարտականությունները**

Բարեխղճորեն կատարել պայմանագրով ստանձնած աշխատանքները, պահպանել ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» ՀՀ օրենքով և պայմանագրով իրեն վերապահված պարտականությունները:

**Ընտրություն կատարելու եղանակը` դիմում ներկայացրած քաղաքացիների փաստաթղթերի ուսումնասիրություն:**

**Փաստաթղթերի ներկայացման վերջնաժամկետն է` 2025 թվականի հուլիսի 30-ը։**

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

Դիմող ՀՀ քաղաքացիները սննդամթերքի անվտանգության տեսչական մարմին (ք. Երևան, Կոմիտասի պող., 49/2) պետք է ներկայացնեն հետևյալ փաստաթղթերը`

1. գրավոր դիմում (ձևը լրացվում է փաստաթղթերը ներկայացնելիս),
2. անձնագրի և հանրային ծառայության համարանիշը հավաստող փաստաթղթերի պատճենները բնօրինակների հետ միասին,
3. կրթությունը հավաստող պետական նմուշի փաստաթղթի (փաստաթղթերի) պատճենը (պատճենները) բնօրինակների հետ միասին,
4. Աշխատանքային գրքույկի (վերջինիս բացկայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին,
5. արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
6. մեկ լուսանկար 3x4 սմ չափսի,
7. համառոտ CV:

 **ՀՀ քաղաքացին փաստաթղթերը հանձնում է անձամբ՝ ներկայացնելով անձնագիր կամ ուղարկում է snund@ssfs.am էլեկտրոնային հասցեին՝ կայքից ներբեռնելով դիմումի ձևը:**

 **Փաստաթղթերն ընդունվում են ամեն օր՝ ժամը 9:30-ից մինչև 12:30, բացի շաբաթ և կիրակի օրերից:**

 **Լրացուցիչ տեղեկություններ ստանալու համար կարող են դիմել Տեսչական մարմին /ք.Երևան, Կոմիտասի պողոտա 49/2, հեռ. 015-40-40-40/ ներքին համար՝ 186/:**